رێبوار عەلی محەمەد پێشبڕکێکار وە ئاژانس شەفەق نیوز وت، " ئمڕوو زانکۆی سلێمانی میوانداری زانکۆگان عراقی کرد وە 76 پرۆژەی زانستی جویراوجویر کە زانکۆگان بەشداری کردنە".
وتیش " شمارەی ئەو پرۆژەیلە هەڵوژێریەن 13 پرۆژەی زانستی تایبەت وە ژینگەس، لە دویایش سێ پرۆژەی زانستی هەڵوژێریەد لەناوەین گشت پرۆژەیلە وەلایەن لیژنەیگ زانستی تایوەت".
محەمەد وتیش " سێ پرۆژەگە بەشداری کەن لە پێشبڕکیگ لە بەرلین لە ئەڵمانیا، هیوادارن یەکیگ لەو سێ پرۆژەیەی ئمڕوو بڕەسێدە پلەی پیشکەفت لە بەرلین"، ئاشکەرایکرد " ئەو پرۆژەیلە لە پێشبڕکێگەی بەرلین بەرندە بوون وەلایەن ئەڵمانیا پویڵ ئەرا جیوەجیکردنی خەرج کریەێد".
